jkorsvik/nowiki_second_scrape_merged huggingface dataset:
4 Non Blondes

4 Non Blondes var et amerikansk alternativt rockeband som startet i 1989. Bandet er mest kjent for låten «What's Up».
Gruppen besto opprinnelig av bassist Christa Hillhouse, gitarist Shaunna Hall], trommeslager Wanda Day og vokalist Linda Perry. Rett før deres første musikkalbum ble utgitt, ble Hall byttet ut med Roger Rocha mens Dawn Richardson erstattet Day på trommer. Albumet Bigger, Better, Faster, More! ble gitt ut i 1992 og ble bandets eneste album. Det inneholdt låten «What's Up» som toppet salgslistene i flere land.
I 1994 forlot vokalist Linda Perry bandet for å starte en solokarriere. Kort tid etter ble resten av bandet oppløst mens de spilte inn sitt andre album. Linda Perry uttalte at hun var misfornøyd med bandets første album, Bigger, Better, Faster, More!. Perry var åpent lesbisk, men bandmedlemmene Hillhouse og Richardson var ikke så komfortable med å være åpne om sin seksualitet tidlig på 1990-tallet.
Perry startet en solokarriere i1995. Hun ga ut soloinnspillinger og produserte og skrev sanger på album av Christina Aguilera, Alicia Keys, Pink, Gwen Stefani, Courtney Love og Kelly Osbourne.
Shaunna Hall har spilt inn, produsert, komponert for og opptrådt med forskjellige artister, inkludert vokalist Storm Large (1999–2001), gitarist Eric McFadden (1995–2001) og funkpioner George Clinton & Parliament Funkadelic og ga ut «Electrofunkadelica: e3+FUNKnth = music for the body, mind & soul«», et selvprodusert prosjekt i 2006 på Make Music, Not War! Records.
Etter å ha sluttet i 4 Non Blondes i 1991, fortsatte Wanda Day som trommeslager først sammen med Malibu Barbi, og så med Bad Dog Play Dead. Sent i 1992, ødela hun bena og brakk ryggen i en ulykke, noe som gjorde tromming veldig smertefullt. Hun flyttet fra San Francisco i 1995, var en tid i Arizona og flyttet til slutt tilbake til Salt Lake City. Wanda Day døde 10. juli 1997 og er begravet i Tropic, Utah.


== Medlemmer ==
Wanda Day – trommer (1989–1991; død 1997)
Shaunna Hall – sologitar (1989–1992)
Christa Hillhouse – bassgitar, bakgrunnsang (1989–1994, 2014)
Linda Perry – lead vocals, rhythm guitar (1989–1994, 2014)
Dawn Richardson – trommer (1991–1994, 2014)
Roger Rocha – sologitar (1992–1994, 2014)
Louis Metoyer – sologitar (1992)


== Diskografi ==


=== Album ===
Studioalbum

Bigger, Better, Faster, More! (1992)Livealbum

Hello Mr. President (Live in Italy 1993) (1994)


=== Singler ===
«Dear Mr. President» (1992)
«What's Up» (1993) #1 Tyskland, #1 Holland, #2 Australia, #2 Israel, #2 Storbritannia, #1 Norge
«Spaceman» (1993)
«Mary's House» (1993)
«Drifting» (1993)
«I'm the One» (1994)
«Superfly» (1994)
«Misty Mountain Hop» (1995)


== Kilder ==
Artistside


== Eksterne lenker ==
(en) 4 Non Blondes på Internet Movie Database 
(en) 4 Non Blondes på Apple Music 
(en) 4 Non Blondes på Discogs 
(en) 4 Non Blondes på MusicBrainz 
(en) 4 Non Blondes på Spotify 
(en) 4 Non Blondes på Songkick 
(en) 4 Non Blondes på Last.fm 
(en) 4 Non Blondes på Genius — sangtekster 
(en) 4 Non Blondes på AllMusic
San Marinos Grand Prix 2005

San Marinos Grand Prix 2005 (Offisielt navn Gran Premio Foster's di San Marino 2005) var et Formel 1-løp arrangert 22. april – 24. april 2005 på Autodromo Enzo e Dino Ferrari i Italia. Det var det fjerde løpet i Formel 1-sesongen 2005.


== Klassifisering ==


=== Løpet ===
Noter til tabellen:

Etter løpet fikk Ralf Schumacher en straff på 25 sekunder for å ha kjørt uansvarlig ut av pit.
Etter løpet ble Jenson Button's bil funnet 4,99 kg for lett. Først godkjente arrangørene BAR's forklaring 25. april, men 5. mai ble begge bilene disket, og ekskludert de to neste løpene.


== Eksterne lenker ==
(en) 2005 San Marino Grand Prix – kategori av bilder, video eller lyd på Commons
Montenegro Airlines

Montenegro Airlines d.o.o. er det nasjonale flyselskapet i Montenegro og har sin hovedbase på Podgorica lufthavn. Selskaper flyr ruter ut i Europa, i tillegg til en del charter  om sommeren. Selskapet har en mindre base på Tivat lufthavn. Alle Montenegro Airlines flyvinger går utenlands, fordi Montenegros to store flyplasser ligger bare 80 km fra hverandre.


== Flåte ==
Montenegro Airlines flåte inneholder følgende fly (oktober 2018): 
3. juli 2008, var gjennomsnittsalderen til Montenegro Airlines flåte på 17.6 år .


== Code Share-avtaler ==
Montenegro Airlines har code share-avtaler med:
Air France
Austrian Airlines
Al Italia
S7 Airlines 
Etihad Airways
Air Serbia


== Referanser ==


== Eksterne lenker ==
Offisielt nettsted 
(en) Montenegro Airlines – kategori av bilder, video eller lyd på Commons 
(en) Montenegro Airlines – galleri av bilder, video eller lyd på Commons
MGB

Ministeriet for statsikkerhet (MGB) (Russisk: Министерство государственной безопасности, Ministerstvo gosudarstvennoj bezopasnosti) var Sovjetunionens hemmelige politi fra 1946 til 1953..
Det ble slått sammen med MVD i 1953 av Lavrenti Berija, men da denne ble arrestert og henrettet samme år, ble MVD omstrukturert og en ny hemmelig politistyrke, KGB, skilt ut av MVD.
Det østtyske hemmelige politi, Stasi, het også Ministeriet for statsikkerhet og det er sannsynlig at navnet ble tatt for å etterligne det russiske forbildet.


== Ledere ==
Vsevolod Merkulov 1946
Viktor Abakumov 1946–1951
Sergej Ogoltsov 1951
Semjon Ignatjev 1951–1953


== Referanser ==
Mannen med gullpistolen

Mannen med gullpistolen, originalt The Man with the Golden Gun, er den tolvte og siste romanen om James Bond som er skrevet av Ian Fleming. Den ble utgitt i 1965, ett år etter Flemings død. Det verserer rykter om at det var en annen forfatter som fullførte boken, trolig Kingsley Amis, som senere skrev en Bondroman. I 1975 ble den filmatisert med Roger Moore som James Bond. Bortsett fra at skurken heter Francisco Scaramanga og at han har visse likhetstrekk med den litterære skurken, har boken og filmen ingen ting med hverandre å gjøre.


== Handling ==
Etter den forrige boken, You Only Live Twice, er Bond forsvunnet – trolig død. Men så dukker det opp en mann som hevder han er Bond i MI6s kontorer. Han vil snakke med "M". Tilslutt møter han "M", som konstaterer at han virkelig er Bond. James holder nå en tale om hvor bra sovjet er, før han trekker en cyanid-pistol og skyter mot "M". Men det viser seg at "M" sitter bak en glassvegg, og overlever angrepet. Bond skal nå bli helbredet for hjernevaskingen russerne har påført ham. "M" har fortsatt tro på at Bond kan bli en god agent igjen. Han sender ham så på et oppdrag for å undersøke Francisco Scaramanga. Også kjent som mannen med den gyldne pistol.
Daniel Martin (syklist)

Daniel Martin (født 20. august 1986 i Birmingham) er en irsk syklist.
Han ble profesjonell i Team Slipstream i 2008, og fikk sin første store seier da han vant etappeløpet Route du Sud i juni samme år. I 2010 vant vant han en etappe og sammenlagt i Polen rundt. Året etter vant han også en etappe i Polen, men måtte nøye seg med andreplass sammenlagt. I august vant han den 9. etappen i Vuelta a España.
Han er nevø av Stephen Roche og fetter til Nicolas Roche.
Han la opp etter 2021-sesongen.


== Seire ==


== Referanser ==


== Eksterne lenker ==
(en) Daniel Martin (cyclist) – kategori av bilder, video eller lyd på Commons 
(de) Daniel Martin – Munzinger Sportsarchiv 
(en) Daniel Martin – Olympics.com 
(en) Daniel Martin – Olympedia 
(en) Daniel Martin – Sports-Reference (OL-resultater – arkivert) 
(en) Daniel Martin – ProCyclingStats 
(en) Daniel Martin – Cycling Archives 
(en) Daniel Martin – Cycling Quotient 
(en) Daniel Martin – CycleBase 
(en) Daniel Martin – TheSports.org
Sergej Netsjajev

Sergej Gennadijevitsj Netsjajev, Сергей Геннадиевич Нечаев, født 20. septemberjul./ 2. oktober 1847greg., død 21. novemberjul./ 3. desember 1882greg.) var en russisk revolusjonær figur assosiert med nihilist-bevegelsen og kjent for sin fanatiske kamp for revolusjon med alle tilgjengelige midler, også politisk vold.


== Referanser ==
Esenboğa internasjonale lufthavn

Esenboğa internasjonale lufthavn (IATA: ESB, ICAO: LTAC) (tyrkisk:Ankara Esenboğa Havalimanı eller Esenboğa Uluslararası Havalimanı), er en flyplass i Ankara, Tyrkias hovedstad. Flyplassen ble åpnet i 1955 og er oppkalt etter landsbyen Esenboğa (med stum g), som betyr "frisk okse". 


== Beliggenhet ==
Flyplassen ligger nordøst for Ankara, 28 km fra sentrum. Transport ned til sentrum skjer vanligvis med taxi (ca. 45 TRY en vei) eller med buss (Havaş, ca. 11 TRY 11 en vei). Veien mellom flyplassen og sentrum ble bygget ut sommeren 2006 og kuttet kjøretiden til sentrum med mange minutter.


== Terminaler ==
En kombinert innenriks- og utenriksterminal ble åpnet i oktober 2006, etter to år med byggearbeid.
Den nye innenriks- og utenriksterminalen har følgende fasiliteter::

168.000 m² golvareal
kapasitet for 10.000.000 passasjerer pr år
18 flybroer
105 innsjekkingsskranker
34 passkontrollskranker
Parkeringsplass på 123.000 m², med plass til 4 000 biler.


== Alternativ NASA landingsplass ==
Esenboğa lufthavn er en av nødlandingsflyplassene for NASAs romferger.


== Selskaper og ruter ==
Per april 2017 har flyplassen 20 selskaper som flyr til 94 destinasjoner.[trenger oppdatering]


== Referanser ==


== Eksterne lenker ==
Offisielt nettsted 
(en) Ankara Esenboğa Airport – kategori av bilder, video eller lyd på Commons
Dan Martin

Daniel/Dan Martin er navnet til flere personer:

Daniel Martin (fotballspiller)
Daniel Martin (syklist)
Daniel Martin (svømmer)
Dan Martin (skuespiller)
UTC+01.00

UTC+01.00 er et belte av tidssoner som ligger en time før standardtiden UTC.
Norge (med Svalbard og Jan Mayen) ligger innen denne tidssonen. Fylket Finnmark er det østligste (og mest «upassende») befolkede område innen tidssonen. Selv om finsk tid kunne vært mer naturlig geografisk, har det ikke kommet til noen slik justering fordi det er et ønske at hele Norge skal operere med lik tid.
For Den iberiske halvøy gjelder lignende problemstilling men på omvendt manér. Spania, som ligger som en vestlig «utstikker», har ønsket om felles tid med brorparten av Vest-Europa betydd mer enn enhet med Portugal og et mer naturlig tidssonervalg.
I 2008 omfattet UTC+01.00 følgende områder:


== Som standard tid (hele året) ==


=== Vestafrikansk tid ===
 Algerie
 Angola
 Benin
 Kamerun
 Den sentralafrikanske republikk
 Tsjad
 Republikken Kongo
 Den demokratiske republikken Kongo: (vestlige halvdel)
 Ekvatorial-Guinea
 Gabon
 Marokko
 Niger
 Nigeria


== Nordlige halvkule - Som standard tid (vinter) ==


=== Sentraleuropeisk tid ===
 Albania
 Andorra
 Belgia
 Bosnia-Hercegovina
 Danmark
 Frankrike
 Gibraltar (UK)
 Italia
 Kosovo
 Kroatia
 Liechtenstein
 Luxembourg
 Nord-Makedonia
 Malta
 Monaco
 Montenegro
 Nederland
 Norge, inkludert Svalbard, Jan Mayen og Bouvetøya
 Polen
 San Marino
 Serbia
 Slovakia
 Slovenia
 Spania - unntatt Kanariøyene
 Sveits
 Sverige
 Tsjekkia
 Tyskland
 Ungarn
 Vatikanstaten
 Østerrike


== Nordlige halvkule - Som sommertid ==


=== Vesteuropeisk sommertid ===
 Færøyene
 Irland (IST - Irsk sommertid)
 Portugal - unntatt Azorene
Madeira
 Spania - kun Kanariøyene
 Storbritannia ((BST - Britisk sommertid))
De britiske kronbesittelsene:
 Guernsey
 Man
 Jersey


== Annet ==
Romance Standard Time (Microsoft Windows kontrollpanel)
Swatch Internet Time
UTC+00.20

UTC+00.20 ble brukt i Nederland fra 1909 til 1940. Den var kjent som Amsterdamtid eller Nederlandsk tid.
Den eksakte tidssonen var egentlig GMT +0h 19m 32.13s inntil 17. mars 1937, da den ble forenklet til GMT +0h 20m. Da Tyskland okkuperte Nederland under andre verdenskrig ble Berlintid brukt, og dette har blitt beholdt siden.


== Eksterne lenker ==
http://www.staff.science.uu.nl/~gent0113/wettijd/wettijd.htm Wettelijke tijdregeling i Nederland (nederlandsk)
Konvoibyen

Konvoibyen på Randvik i Risør kommune er et sjømannshjem med 28 leiligheter spesielt øremerket til krigsseilere, tidligere mannskaper på den norske handelsflåten under andre verdenskrig.
Betegnelsen «konvoibyen» kommer av at den vanligste farten de norske skipene gikk i var såkalt konvoifart, spesielt i Nord-Atlanteren, mellom havnebyer på Canadas østkyst og havnebyer i England.
I konvoiene under andre verdenskrig seilte omtrent 25 000 nordmenn. Hver tiende mann ble drept, og mer enn halvparten av den norske handelsflåten på over åtte hundre skip gikk ned før maidagene 1945.
Konvoibyen ble åpnet av Kong Olav V i 1968.

		


== Se også ==
Per Hansson
Erik Bye
Leif Heimstad
Else Heimstad


== Eksterne lenker ==
Konvoibyen - også et hjem for FN-veteraner
Konvoibyens far
Kirby’s Adventure

Kirby's Adventure er et videospill utviklet av HAL Labratory og utgitt av Nintendo til NES i 1993. Det var den første i farger og ble utgitt til spillkonsoller og den eneste Kirby-spillet til NES.


== Handling ==
Fountain of Dreams er en velding viktig magisk fontene i Dream Land. Den sprer ut drømmer og håp til innbyggerne og tingene i Dream Land.
Men så en dag er magien borte og ingen får sove. Det skylder at DeDeDe har blitt bedt av en ondt monster om å bade i Fontain of Dreams og ta vekk Star Rod til sine underståtter. Nå må Kirby reise gjennom åtte nye nivåer så han til slutt beseirer monsteret og DeDeDe samt
gjenoppretter orden i Dream Land.


== Mottagelse ==
Kirby's Adventure ble godt mottatt.


== Referanser ==


== Eksterne lenker ==
(en) Kirby's Adventure hos MobyGames 
(en) Kirby's Adventure på Internet Movie Database 
(en) Kirby's Adventure hos Internet Game Database 
(en) Kirby's Adventure hos VGMdb 
(en) Kirby's Adventure hos GameFAQs 
(en) Kirby's Adventure hos GameFAQs
Socata Rallye

Rallye er et fransk en-motors småfly. Det var først produsert 3500 fly av Socata og senere Morane-Saulnier med flere forskjellige motorer, seteantall og modellbetegnelser og solgt til mer enn 65 land. Etterat produksjonen stoppet i Frankrike i 1970 er flyet produsert på lisens i Polen av PZL under navnet Koliber, vanligvis med 150 HK motor som Koliber 150. 
Rallye betegnes som et STOL fly.(Short TakeOff and Landing). 
Flyet har vært mye brukt som skolefly til privatflygersertifikat, og som grunnlag for trafikkflygerutdannelse, spesielt i Frankrike. Rallye er også mye brukt som slepefly for seilfly.


== Konstruksjon ==
Rallye er et av få småfly som er utstyrt med slats. Slats er en del forrest på begge vingene som på denne modellen er fjærbelastet og koblet sammen slik at de beveger seg framover ved lav lufthastighet/stor angrepsvinkel, og åpner en spalte som sender luft bakover oversiden av vingene og gir løft ved lave hastigheter. Sammen med store flaps er flyet lett å fly i lave hastigheter. 
Ved stall (flyet mister løft ved lav lufthastighet) går flyet jevnt over fra å fly til å miste høyde gradvis i motsetning til mange andre småfly som ved stall plutselig faller eller mister løftet på ene vingen.
Flyet har stikke for begge framsetene. Stikka for de to sidene er festet sammen og hengslet i cockpitgulvet midt i flyet like foran framsetene. Håndtaket på stikka beveger seg derfor oppover mot midten av flyet, i motsetning til vanlige stikker som beveger seg nær horisontalt.
Nesehjulet svinger fritt uten direkte styring. Styring på bakken skjer ved forskjellig bruk av bremser på hovedhjulene og propell-luftstrømmen over sideroret. Det kan gi kraftig vibrering i flyet om nesehjulet ruller raskt (shimmy). Dette unngås ved å løfte flyets nese tidlig ved avgang, og holde den oppe lenge etter landing.
Flyet tåler vingebelastning mellom +4,4 og -1,8 G.


== Modeller av Rallye ==
Rallye er utstyrt med motorer mellom 100 og 235 HK.

Rallye MS 880 eller Rallye-club (100 HK) med 2 eller 3 seter (1959)
Rallye MS 881 : 105 HK
Rallye MS 885 : 145 HK
Rallye MS 890 : 150 HK eller 180 HK
Rallye MS 892 : 150 HK
Rallye MS 893 / Rallye 180T (Galérien) : 180 HK
Rallye Minerva : 220 HK eller 235 HK
Rallye Galopin MS 110 : 110 HKModellene med 100 HK har lav hastighet og var bygget som skolefly og er lite egnet som reisefly.
Motoren er en 4-sylinders luftkjølt boksermotor produsert av både Lycoming og Continental Motors. De største motorene (235 HK) er 6-sylindret. 


== Eksterne lenker ==
(en) Morane-Saulnier Rallye – kategori av bilder, video eller lyd på Commons 
(en) Morane-Saulnier Rallye – galleri av bilder, video eller lyd på Commons 
Hjemmesiden for produsenten PZL om Koliber 150
Nettsted på engelsk og tysk om Morane-Fly
Reservedeloversikt for Morane und Koliber Arkivert 14. september 2017 hos Wayback Machine.
Offisiell hjemmeside for Socata Arkivert 28. august 2008 hos Wayback Machine.
IOR-prisen

IOR-prisen (forkortelse for improved oil recovery, «forbedret oljeutvinning») er Oljedirektoratets årlige pris til selskaper, prosjekter eller individer som har utmerket seg i sitt arbeid for økt utvinning av olje på den norske kontinentalsokkelen. Vinneren skal få en «anerkjennelse for idérikdom, standhaftighet og risikovilje når det gjelder å ta i bruk metoder og teknologi som kan øke utvinningen ut over det som kan forventes med de incentivene som eksisterer». Prisen ble tildelt for første gang i 1998.


== Prisvinnere ==


== Referanser ==
Näsviken (Jämtland)

Näsviken er et tettsted i Strömsund kommune i Jämtlands län i landskapet Jämtland i Sverige. Det ligger like vest for Strömsund, som er administrasjonssenter i kommunen. I 2010 hadde tettstedet 203 innbyggere.


== Referanser ==
Heminevrin

Heminevrin er en medisin som inneholder clomethiazol. Den påvirker sensorer i hjernen hvilke er kjent som GABA (gamma amino butyric acid). GABA er et sterkt hemmende kjemikalie i hjernen som er med på å fremkalle tretthet og kontrollere angst. Clomethiazol er med på å øke GABA aktiviteten, og dermed redusere andre funksjoner i sentrale deler av hjernen. Dette medfører tretthet, redusert angst, og muskelavspenning. Medisinen er brukt for å redusere aggressiv adferd, rastløshet, og midlertidig insomnia hos eldre. Medisinen er avhengighetsskapende og kan blant annet føre til ubalanse i hjernes stoffskifte.  
Clomethiazol inneholder også ADH, et enzym som bryter ned alkohol i kroppen. Dette reduserer hastigheten av nedbrytningsprosessen og kan bli brukt for å redusere etterpåvirkninger av alkohol i overberusede. Denne formen for alkoholnedbrytning bør kun gjøres på sykehus under overvåkning.
Rossön

Rossön er et tettsted i Strömsund kommune i Jämtlands län i landskapet Ångermanland i Sverige. I 2010 hadde tettstedet 352 innbyggere. Rossön ligger cirka 45 kilometer øst for Strömsund.


== Referanser ==
Hoting

Hoting er et tettsted i Strömsund kommune i Jämtlands län i landskapet Ångermanland i Sverige. I 2010 hadde tettstedet 667 innbyggere. Hoting ligger cirka femti kilometer nordøst for Strömsund.


== Referanser ==
Krementsjuk

Krementsjuk (ukrainsk: Кременчук, russisk: Кременчуг – Krementsjug) er en viktig industriby med ca. 225 216 innbyggere (2015) i Poltava oblast i det sentrale Ukraina ved elven Dnepr.


== Historie ==
Krementsjuk ble antagelig grunnlagt i 1571. Navnet består av de to ordene «Kremen» (mineralet flint) og «tsjuk», som kommer fra det ukrainske ordet «chuyu» som betyr plate, siden byen ligger på en stor flintplate.
Byen plassering på ved den sørlige delen av elven Dnjepr og plasseringen på veien mellom Moskva og Svartehavet har gjennom historien gjort at byen har hatt en viktig økonomisk betydning og fram til 1655 var den en rik kosakkby. 
I 1625, ved innsjøen Kurukove i Krementsjuk ble Kurukoveavtalen undertegnet mellom kosakker og polakker.
Under andre verdenskrig ble byen hardt rammet, både under okkupasjonen og under slaget ved Dnepr. Byen mangler derfor neste helt gammel bebyggelse da mer enn 90 % av byen ble ødelagt under krigen. Byens tidligere betydelige jødiske befolkning ble neste helt utryddet under krigen. 29. september, dagen da byen ble gjenerobret av Den røde armé i 1943, feires fortsatt i Krementjuk som «Byens dag».


== Demografi ==

Kilde: pop-stat.mashke.org


== Referanser ==


== Eksterne lenker ==
Offisielt nettsted 
(en) Kremenchuk – kategori av bilder, video eller lyd på Commons 
historien om Krementsjuk
Nornefeltet

Nornefeltet er et stort olje- og gassfelt i Norskehavet utenfor Helgeland (66o N, 8o Ø).
Feltert er oppkalt etter nornene, skjebnegudinner fra norrøn mytologi.


== Reservoarene ==
Reservoaret befinner seg ca. 2500 meter under havbunnen.
Reservoarene består av sandstein som tilhører formasjonene Åre, Tilje, Tofte, Ile, Not og Garn, som ble avsatt i tidlig juratiden for mellom 170 og 200 millioner år siden.


== Utbyggingen ==
Feltet er bygd ut med en produksjons- og lagerplattform med skipsform (FPSO) på 378 meters vanndyp. Den er bygget av verftet til FELS i Singapore. Den har en lagerkapasitet på 115.150 tonn.
FPSOen er tilknyttet brønnrammer på havbunnen med havbunnsbrønner.


== Produksjonen ==
FPSOen ble installert i 1997, og oljeproduksjonen startet samme år.
Oljen blir produsert ved hjelp av vanninjeksjon. Gassinjeksjonen ble avsluttet i 2005, og all gass blir nå eksportert. Oljen blir lastet på tankskip med tandemlasting, og transportert til oljeraffinerier.
Gasseksporten tok til i februar 2001 og går i en egen rørledning til Åsgardfeltet, og derfra videre i Åsgard Transport til Kårstø.
Det arbeides med tiltak for å øke utvinningen, blant annet ved å ta i bruk ny brønnteknologi. En grenbrønn ble boret i 2007, og ble komplettert i 2008.
Statoil har samtykke fra Petroleumstilsynet til å drive feltet til 2021.


== Eksterne lenker ==
Oljedirektoratet faktasider
Statoils hjemmesider
Norne i Aftenbladets interaktive sokkelkart
Ivica Olić

Ivica Olić (født 14. september 1979) er en tidligere kroatisk fotballspiller som for tiden er assistenttrener for Kroatias herrelandslag. 
Han har også spilt over hundre kamper på Kroatias herrelandslag.


== Klubbkarriere ==


=== Tidlig karriere ===
Olić spilte for den lokale klubben Marsonia fra 1996, og hadde to gode sesonger der før han ble kjøpt av den tyske klubben Hertha Berlin i 1998. I Berlin fikk han lite spilletid, og dro tilbake til Marsonia året etter.
Etter nok en god sesong for Marsonia (sesongen 2000/01 scoret han 17 mål på 29 kamper), gikk han til NK Zagreb i 2001, hvor han scoret 21 mål på 28 kamper og bidro til at laget vant ligaen. Sesongen deretter gikk han til Dinamo Zagreb, der han scoret 16 mål på 27 kamper, og ble toppscorer i den kroatiske ligaen.


=== CSKA Moskva ===
I 2003 gikk Olić til CSKA Moskva. Her oppnådde han gradvis bedre resultater, og i 2005 scoret han 10 mål på 20 kamper.


=== Hamburger SV ===
I januar 2007 gikk Olić til Hamburger SV, og spilte sin første kamp i Bundesliga mot Energie Cottbus den 31. januar.


== Landslagskarriere ==


=== VM 2002 ===
Olić var med i Kroatias tropp under VM 2002, der han spilte to kamper og scoret et viktig mål (det ene i 2-1-seieren mot Italia).


=== EM 2004 & VM 2006 ===
Olić spilte også tre kamper for Kroatia i EM 2004 og to kamper i VM 2006.


=== EM 2008 ===
Olić var med i Kroatias tropp under EM 2008. 12. juni scoret han i en kamp mot Tyskland i gruppespillet, en kamp som Kroatia vant 2-1. Kroatia vant alle sine tre kamper i gruppespillet, men ble slått ut på straffesparkkonkurranse av Tyrkia i kvartfinalen.


=== VM 2014 ===
Olić var, 34 år gammel, igjen med i Kroatias tropp under VM 2014 i Brasil.


== Referanser ==


== Eksterne lenker ==
(de) Ivica Olić – Munzinger Sportsarchiv 
(en) Ivica Olić – FIFA 
(en) Ivica Olić – UEFA 
(fr) Ivica Olić – LÉquipe 
(en) Ivica Olić – Transfermarkt 
(en) Ivica Olić – Transfermarkt (manager) 
(en) Ivica Olić – national-football-teams.com 
(en) Ivica Olić – WorldFootball.net 
(en) Ivica Olić – Soccerbase.com 
(en) Ivica Olić – FootballDatabase.eu
LSK-hallen

LSK–hallen er en innendørs fotballhall med kunstgress. Banen er godkjent for TV-overføring. LSK-hallen har i 2008 vært brukt blant annet som hjemmebanen til Team Strømmen. Banen er øremerket det samme for 2009. Navnet «LSK-hallen» ble til etter en navnekonkurranse. LSK-hallen har kapasitet til 500 sitteplasser og 1000 ståplasser, men ifølge kontraktøren har den en kapasitet på 3000.Hallen har adressen C J Hansens vei 3B, og ligger på Kjeller. Banen eies 100% av Lillestrøm Sportsklubb.


== Referanser ==